Έρευνα για την Υποστηριζόμενη Λήψη Αποφάσεων

Υποσχόμενες Πρακτικές στην Ελλάδα

Από το Ε.Ε.Α. Μαργαρίτα

ΟΡΙΣΜΟΙ

**Τί είναι η *Υποστηριζόμενη Λήψη Αποφάσεων*;**

Είναι η θεμελιωμένη προσέγγιση που βοηθά τους ανθρώπους με διαφορετικές ανάγκες υποστήριξης, να ασκούν όσο το δυνατόν μεγαλύτερο έλεγχο στη ζωή τους σύμφωνα με οποιοδήποτε νομικό πλαίσιο ή περιορισμούς που μπορεί να ισχύουν. Η Υποστηριζόμενη Λήψη Αποφάσεων αποτελεί εναλλακτική πρόταση για την δικαιοπρακτική ικανότητα.

**Τί εννοούμε με την φράση *υποσχόμενες πρακτικές*;**

Είναι όλες οι καινοτόμες πρακτικές που βρίσκονται σε πιλοτικό στάδιο και μπορούν να βελτιωθούν. Στόχος είναι η έρευνα να μην περιοριστεί μόνο στις καλές πρακτικές, αλλά να καταγραφεί κάθε προσπάθεια σχετική με την Υποστηριζόμενη Λήψη Αποφάσεων.

**Τί εννοούμε ότι πρακτικές πρέπει να συμφωνούν με τις *Αρχές των Ανθρωπίνων Δικαιωμάτων*;**

Οι πρακτικές πρέπει να είναι σύμφωνες με το άρθρο 12 της Σύμβασης των Ηνωμένων Εθνών για τα δικαιώματα των ατόμων με αναπηρία (http://bit.ly/2Azyc0F ):

- Οι πρακτικές πρέπει να σέβονται τα δικαιώματα, τη θέληση και τις προτιμήσεις του ανθρώπου.

- Οι πρακτικές πρέπει να ενισχύουν τη βούληση και τις προτιμήσεις του ατόμου και να μη υποκαθιστούν αυτές.

- Οι πρακτικές πρέπει να προωθούν τον αυτο-προσδιορισμό, τον έλεγχο και την αυτονομία και να προάγουν την ανεξαρτησία.

- Οι πρακτικές πρέπει να ενθαρρύνουν το άτομο να παίρνει τις δικές του αποφάσεις, με την ελάχιστη αναγκαία βοήθεια από ένα αξιόπιστο δίκτυο υποστηρικτών. Οι υποστηρικτές μπορούν να είναι μέλη της οικογένειας, συνάδελφοι, φίλοι και πάροχοι υπηρεσιών.

**Σε ποιά πεδία ψάχνουμε υποσχόμενες πρακτικές;**

Προσωπική Διαχείριση Οικονομικών:

Ορίζεται η οποιασδήποτε μορφή διαχείρισης προσωπικών οικονομικών πόρων που το άτομο εκτελεί προκειμένου να προϋπολογίσει, αποταμιεύσει, ξοδέψει χρήματα μέσα σε ένα χρονικό διάστημα λαμβάνοντας υπόψη τις οικονομικές ανάγκες και τα ρίσκα του μέλλοντος. Η πρακτική θα πρέπει να περιλαμβάνει στοιχεία που να απεικονίζουν τον τρόπο αξιοποίησης/ανάπτυξης δεξιοτήτων γραμματισμού, αριθμητικής και χρήσης υπολογιστών σε θέματα προϋπολογισμού, εξοικονόμησης, κατανομή κόστους με άλλους κτλ..

Δικαιώματα Καταναλωτή:

Ορίζονται οι μηχανισμοί προστασίας του καταναλωτή. Η προστασία των καταναλωτών καλύπτει ένα ευρύ φάσμα θεμάτων, συμπεριλαμβανομένων της αξιοπιστίας των προϊόντων, των προσωπικών δεδομένων, των αθέμιτων επιχειρηματικών πρακτικών, της απάτης και άλλων αλληλεπιδράσεων μεταξύ καταναλωτών και επιχειρήσεων. Η πρακτική θα πρέπει να περιλαμβάνει στοιχεία που να απεικονίζουν τον τρόπο αξιοποίησης/ανάπτυξης δεξιοτήτων γραμματισμού, αριθμητικής και χρήσης υπολογιστών σε θέματα online shopping, σύγκριση τιμών, αγορά/μίσθωση αγαθών και υπηρεσιών, κτλ..

Υγεία:

Ορίζεται η διατήρηση και βελτίωση της υγείας μέσω της πρόληψης, διάγνωσης και αντιμετώπισης της ασθένειας, αρρώστιας, τραυματισμού και άλλων σωματικών και ψυχικών δυσκολιών. Η πρακτική θα πρέπει να περιλαμβάνει στοιχεία που να απεικονίζουν τον τρόπο αξιοποίησης/ανάπτυξης δεξιοτήτων γραμματισμού, αριθμητικής και χρήσης υπολογιστών σε θέματα διατροφής, παρακολούθησης υγείας, αθλητικής άσκησης, αναζήτησης ευκαιριών κοινωνικής ένταξης (π.χ. κέντρα γυμναστικής, ομαδικά σπορ…), κτλ..

Η πρακτική μπορεί να επικεντρώνεται μόνο σε μία θεματική ή να καλύπτει περισσότερες από μία. Η ομάδα-στόχος της πρακτικής πρέπει να είναι ενήλικες με νοητικές ή/και ψυχοκοινωνικές αναπηρίες.

**Συμπλήρωση Φόρμας**

Το ερωτηματολόγιο αποτελείται από ανοιχτές ερωτήσεις με μέγιστο όριο τους 2000 χαρακτήρες (μέσος όρος περίπου 250 λέξεις).

Στείλτε την αίτηση στο research.development@eeamargarita.gr ως τις **31 Ιανουαρίου**.

Μας ενδιαφέρει ιδιαίτερα ο τρόπος που η πρακτική αξιοποιεί / αναπτύσσει δεξιότητες γραμματισμού, αριθμητικής και χρήσης υπολογιστών του ατόμου που λαμβάνει υποστήριξη στην λήψη αποφάσεων. Τα παρακάτω μπορούν να σας βοηθήσουν να κατανοήσετε τις πληροφορίες που πρέπει να συμπεριλάβετε σε κάθε πεδίο του ερωτηματολογίου:

1. **Πλαίσιο και προβλήματα προς Αντιμετώπιση**: Θα θέλαμε να μάθουμε γιατί αποφασίσατε να σχεδιάσετε / χρησιμοποιήσετε αυτήν την πρακτική. Ποιές ήταν οι ανάγκες των χρηστών / μελών του προσωπικού; Ποιό ήταν το κίνητρό σας; Παρακαλούμε, καταγράψτε επίσης μια σύντομη επεξήγηση του νομικού πλαισίου και της εθνικής πολιτικής και εστιάστε κυρίως στις πραγματικές ανάγκες του οργανισμού σας που οδήγησαν στην δημιουργία της συγκεκριμένης πρακτικής
2. **Υλοποίηση του έργου στην πράξη**: Θα θέλαμε να μάθουμε πώς λειτουργεί η πρακτική καθημερινά, ποιά είναι η οργάνωση του προσωπικού, πώς είναι η σχέση μεταξύ των χρηστών και του προσωπικού, ποιοί άλλοι άνθρωποι ή ενδιαφερόμενοι εμπλέκονται και και ποια η αλληλεπίδραση με αυτούς.
3. **Αποτελέσματα και αντίκτυπος**: Θα θέλαμε να μάθουμε ποιά είναι τα άμεσα αποτελέσματα που αφορούν τον ωφελούμενο, την οικογένειά του, το προσωπικό, τον οργανισμό, την κοινότητα και ακόμη και την κοινωνία στο σύνολό της. Μας ενδιαφέρει επίσης να μάθουμε αν η πρακτική επέφερε κάποια αλλαγή σε οργανωτικό επίπεδο ή /και αν έχει προκαλέσει κάποια καινοτομία / αλλαγή σε τοπικό / περιφερειακό / εθνικό επίπεδο. Είναι αυτή η πρακτική έμπνευση για τους άλλους;
4. **Αναμενόμενες εξελίξεις στο μέλλον**: Θα θέλαμε να μάθουμε αν υπάρχουν κάποιοι περιορισμοί ή περιθώρια βελτίωσης. Εάν υπάρχουν κάποια σχέδια για περαιτέρω ανάπτυξη ή κλιμάκωση της πρακτικής. Αν συμβαίνει αυτό, μπορείτε επίσης να σχολιάσετε τί θα χρειαστεί και πότε θα συμβεί.
5. **Στοιχεία επικοινωνίας**: Ποια είναι τα στοιχεία επικοινωνίας του υπεύθυνου του έργου;
6. **Σύνδεσμοι**: Συμπεριλάβετε οποιαδήποτε αναφορά σχετικά με την πρακτική ή τον οργανισμό που την εφαρμόζει.

Ερωτηματολόγιο

|  |  |
| --- | --- |
| **Ταυτότητα****Οργάνωση & Χώρα:** **Ημερομηνία Έναρξης Πρακτικής:** **Ομάδα Στόχος:**  |  |
| **Πλαίσιο & Προβλήματα προς Αντιμετώπιση (max. 2000 χαρακτήρες)** |  |
| **Υλοποίηση του έργου (max. 2000 χαρακτήρες)** |  |
| **Αποτελέσματα και Αντίκτυπος (max. 2000 χαρακτήρες)** |  |
| **Αναμενόμενα Αποτελέσματα στο μέλλον (max. 2000 χαρακτήρες)** |  |
| **Πληροφορίες Επικοινωνίας** |  |
| **Σύνδεσμοι** |  |